CELEX: 62008TN0379
Language: fi
Date: 2008-09-11 00:00:00
Title: Asia T-379/08: Kanne 11.9.2008 — Mustang v. SMHV — Decathlon (aaltoviivakuvio)

6.12.2008   
            
            
               FI
            
            
               Euroopan unionin virallinen lehti
            
            
               C 313/35
            
         Kanne 11.9.2008 — Mustang v. SMHV — Decathlon (aaltoviivakuvio)
   (Asia T-379/08)
   (2008/C 313/64)
   Kannekirjelmän kieli: saksa
   Asianosaiset
   
      Kantaja: Mustang — Bekleidungswerke GmbH + Co. KG (Künzelsau, Saksa) (edustajat: asianajajat A. Klett ja K. Weimer)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Decathlon SA (Villeneuve d'Ascq, Ranska)
   Vaatimukset
   
               —
            
            
               sisämarkkinoiden harmonisointiviraston (tavaramerkit ja mallit) neljännen valituslautakunnan asiassa R 859/2007-4 8.7.2008 tekemä päätös on kumottava
            
         
               —
            
            
               vastaaja on velvoitettava korvaamaan tästä menettelystä ja valituslautakunnassa käydystä menettelystä aiheutuneet oikeudenkäyntikulut, mukaan lukien kantajalle molemmista menettelyistä aiheutuneet välttämättömät kustannukset.
            
         Oikeudelliset perusteet ja pääasialliset perustelut
   
      Yhteisön tavaramerkin hakija: Kantaja
   
      Haettu yhteisön tavaramerkki: Aaltoviivakuvio luokkiin 3, 18 ja 25 kuuluvia tavaroita ja palveluja varten — rekisterinumero 4 081 352
   
      Sen tavaramerkki- tai merkkioikeuden haltija, johon väitemenettelyssä on vedottu: Decathlon SA
   
      Tavaramerkki- tai merkkioikeus, johon väitemenettelyssä on vedottu: Kansallinen ja kansainvälinen kuviomerkki, joka muodostuu valkoisesta aaltoviivasta mustalla pohjalla, luokkiin 3, 18 ja 25 kuuluvia tavaroita varten
   
      Väiteosaston ratkaisu: Väite hyväksyttiin.
   
      Valituslautakunnan ratkaisu: Valitus hylättiin
   
      Kanneperusteet: Neuvoston asetuksen N:o 40/94 8 artiklan 1 kohdan b alakohdan rikkominen, koska kyseessä olevat tavaramerkit eivät ole ulkoasultaan, lausuntatavaltaan tai merkitykseltään samankaltaisia siten, että sekaannusvaara voisi syntyä.